PRITARTA

Visagino savivaldybės tarybos

2023 m. kovo \_\_d. sprendimu Nr. TS-\_\_

**VISAGINO REKREACIJOS PASLAUGŲ CENTRO**

**2022 M. VEIKLOS ATASKAITA**

Visagino rekreacijos paslaugų centras – savivaldybės biudžetinė įstaiga (toliau tekste – Įstaiga), įsteigta 1994 metais. Įstaiga vykdo savo veiklą vadovaudamasi pagrindiniais norminiais teisės aktais: Lietuvos Respublikos Konstitucija, Lietuvos Respublikos darbo kodeksu, Lietuvos Respublikos biudžetinių įstaigų įstatymu, Visagino savivaldybės tarybos sprendimais bei kitais Lietuvos Respublikoje galiojančiais teisės aktais.

Įstaigos veikla organizuojama 3 kryptimis:

* Visagino savivaldybės viešųjų ir biudžetinių įstaigų aprūpinimas transportu;
* apgyvendinimo paslaugų teikimas Įstaigos filiale „Visagino parkas“;
* kempingo veikla.

Įstaiga dirba pagal linijinę valdymo struktūrą, kurioje kiekvienas atsakingas darbuotojas atlieka visas savo valdymo funkcijas. Įstaigoje dirbo 26 darbuotojai, turintys reikiamą kompetenciją, kad galėtų sėkmingai įgyvendinti Centro uždavinius.

Visagino savivaldybės 2021 m. gruodžio 21 d. Visagino savivaldybės tarybos sprendimu Nr. TS – 250 „Dėl Visagino savivaldybės tarybos 2017 m. sausio 26 d. sprendimo Nr. TS-2 „Dėl Visagino rekreacijos paslaugų centro didžiausio leistino pareigybių skaičiaus patvirtinimo“ pakeitimo“, nustatytas Visagino rekreacijos paslaugų centro didžiausias leistinas pareigybių skaičius – 26,25, iš jų 2 pareigybės 5 mėn. laikotarpiui.

***Visagino savivaldybės viešųjų ir biudžetinių įstaigų aprūpinimas transportu.***

Visagino savivaldybės viešųjų ir biudžetinių įstaigų aprūpinimo transportu funkcijos vykdymui įstaiga turi 9 transporto priemones, iš jų 2 autobusai 16 vietų, 5 mokykliniai autobusai, 2 lengvieji automobiliai.

Ataskaitiniu laikotarpiu aprūpinimo transportu funkcija buvo vykdoma vadovaujantis trimis kryptimis:

* 1. *Mokinių pavėžėjimas iš kaimo vietovių į mokyklas ir į namus*. Mokinių, važinėjančių mokykliniais autobusais, skaičius 2022 metais buvo 145 asmenys. Tam tikslui skirti keturi 19 vietų mokykliniai autobusai, nupirkta mokinių pavėžėjimo specialaus reiso maršrutu vežimo paslauga 50-čiai sėdimų vietų. Vienas 19 vietų mokyklinis autobusas skirtas mokiniams, kurie turi specialiųjų ugdymosi poreikių ir nepajėgia patys atvykti į bendrojo ugdymo įstaigas. Autobusas pritaikytas mokiniams, turintiems specialiųjų poreikių, jame sumontuotas sertifikuotas EEC automatinis keltuvas. Šia paslauga naudojasi trys mokiniai, iš kurių du su neįgaliųjų vėžimėliu.
  2. *COVID-19 pandemijos metų pavestų funkcijų vykdymas* *iki 2022 m. balandžio 30 d.* Vadovaudamasi Visagino savivaldybės administracijos 2020 m. balandžio 29 d. įsakymu Nr. ĮV-E-218 „Dėl Visagino savivaldybės administracijos direktoriaus 2020 m. kovo 20 d. įsakymo Nr. ĮV-E-127 „Dėl transporto paslaugų pacientams, kuriems būtina atlikti COVID-19 ligos (koronoviruso infekcijos) laboratorinį tyrimą, teikimo užtikrinimo“ įstaiga skyrė transportą, pacientams, kuriems būtina atlikti COVID-19 ligos laboratorinį tyrimą. Vadovaudamasi Visagino savivaldybės administracijos 2021 m. spalio 22 d. įsakymu Nr. ĮV-E-472 „Dėl COVID-19 liga (koronaviruso infekcija) sergančių asmenų pervežimo“ įstaiga teikė transportą, asmenų, sergančių COVID-19 liga, kurie išrašomi iš stacionarinių asmens sveikatos priežiūros įstaigų ar paleidžiami iš laisvės atėmimo įstaigų tęsti COVID-19 ligos gydymo ambulatoriškai, transportavimui į šių asmenų namus ar kitą gyvenamąją vietą darbo ir išeiginėmis dienomis, jeigu tokie asmenys neturi galimybės grįžti nuosavu ar artimųjų transportu.

Vadovaudamasi Visagino savivaldybės administracijos 2021 m. gruodžio 16 d. įsakymu Nr. ĮV-E-555 „Dėl ėminių COVID-19 ligos (koronaviruso infekcijos) nustatymui paėmimo“ įstaiga vykdė paimtų PGR ėminių pristatymą į COVID-19 ligos tyrimus atliekančias laboratorijas.

3. *Visagino savivaldybės viešųjų ir biudžetinių įstaigų aprūpinimo transportu organizavimas, vykdant jų veiklos planuose numatytas priemones*. Ši įstaigos funkcija buvo organizuota pagal Visagino savivaldybės tarybos 2018 m. lapkričio 29 d. sprendimą Nr. TS-215 „Dėl tarnybinių lengvųjų automobilių įsigijimo, nuomos ir transporto naudojimo Visagino savivaldybės uždarosiose akcinėse bendrovėse, viešosiose ir biudžetinėse įstaigose tvarkos aprašo patvirtinimo“. 2022 metais iš Visagino savivaldybės švietimo, viešųjų, kultūros ir sporto įstaigų buvo gautos 523 transporto pateikimo paraiškos, iš kurių 9 nepatenkintos, dėl didelio užimtumo.

Siekiant įvykdyti kuo didesnį pateiktų paraiškų skaičių dalies vairuotojų darbas organizuojamas pagal slenkantį darbo grafiką, 2022 m. sausį įsteigta dar viena vairuotojo pareigybė. Įstaiga, vykdydama aprūpinimo transportu funkcijas, nuolat rūpinasi, kad skiriamas transportas būtų techniškai tvarkingas, laiku vykdoma techninė apžiūra, perkamos draudimo paslaugos.

***Filialo „Visagino parkas“ veikla***. Apgyvendinimo paslaugos Įstaigos filiale (Visagino sav., Ramybės k., Balto g. 1) „Visagino parkas“ pradėtos teikti nuo 2015 metų sausio mėnesio.

Ataskaitiniu laikotarpiu iki 2022 m. vasario 24 d. vadovaujantis Visagino savivaldybės administracijos direktoriaus 2020 m. kovo 17 d. įsakymu Nr. ĮV-E-115 „Dėl Asmenų, įtariamų, kad serga, ir (arba) asmenų, turėjusių sąlytį su ligoniu ar asmeniu, įtariamu, kad serga, ir neturinčių galimybės izoliuotis nuo kitų kartu gyvenančių asmenų, apgyvendinimo Visagino savivaldybėje tvarkos aprašo patvirtinimo“ Įstaigos filialo „Visagino parko“ patalpų dalis buvo paskirtos asmenų, įtariamų, kad serga, ir (arba) asmenų, turėjusių sąlytį su ligoniu ar asmeniu, įtariamu, kad serga, ir neturinčių galimybės izoliuotis nuo kitų kartu gyvenančių asmenų, izoliavimuisi.

Nuo 2022 m. kovo 1 d. vadovaujantis Visagino savivaldybės administracijos direktoriaus 2022 m. kovo 10 d. įsakymu Nr. ĮV-E-121 „Dėl Ukrainos piliečių, pasitraukusių iš Ukrainos į Lietuvos Respubliką dėl Rusijos Federacijos karinių veiksmų Ukrainoje, apgyvendinimo Visagino rekreacijos paslaugų centro filiale „Visagino parkas“, buvo pradėti apgyvendinti nuo karinių veiksmų Ukrainoje pasitraukę ukrainiečiai.

2022 metų kovo-birželio mėnesiais iš esmės pagrindinė filialo „Visagino parkas“ veikla buvo ukrainiečių apgyvendinimas.

Iš viso laikinai apsistoję buvo 191 asmuo (80 šeimų). Dalis iš jų gyvena iki šiol. Iki metų pabaigos gyveno 21 asmuo (10 šeimų).

2022 m. įstaiga dalyvavo Užimtumo didinimo programoje. Laikinojo pobūdžio darbams vykdyti buvo įdarbinti 5 asmenys.

Taip pat ataskaitiniu laikotarpiu Įstaiga teikė rekreacinio pobūdžio paslaugas. Miesto svečiai ir turistai galėjo apsilankyti Ignalinos AE treniruoklio patalpose, taip pat gauti apgyvendinimo paslaugas. 2022 m. Ignalinos AE treniruoklio patalpose apsilankė virš 200 lankytojų.

Apgyvendinimo paslaugos 2022 m. suteiktos 1109 asmeniui, iš jų 109 užsieniečiams. Viso nakvynių (lovadienių) – 3055.

***Kempingo veikla.*** Vadovaujantis 2021 m. balandžio 8 d. sutartimi Nr. PD2021-1 pasirašyta tarp Visagino rekreacijos paslaugų centro ir UAB „Kornealita“ kempingas buvo išnuomotas 5 metų laikotarpiui. Nuomininkas už turto nuomą yra įsipareigojęs mokėti nuompinigius (439 Eur per mėnesį).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_